b'\n_START_ARTICLE_\nFalaise, Calvados\n_START_SECTION_\nGeografija\n_START_PARAGRAPH_\nKraj se nahaja v pokrajini Normandiji ob reki Ante, 42 km jugovzhodno od sredi\xc5\xa1\xc4\x8da regije Caena.\n_START_SECTION_\nZgodovina\n_START_PARAGRAPH_\nFalaise je rojstni kraj normanskega vojskovodje in angle\xc5\xa1kega kralja Viljema Osvajalca (1027-1087)._NEWLINE_Leta 1174 je bil v Falaisu dose\xc5\xbeen sporazum med angle\xc5\xa1kim kraljem Henrikom II. in \xc5\xa1kotskim kraljem Viljemom I., v katerem je moral slednji kot ujetnik v zameno za svojo prostost zaprise\xc4\x8di zvestobo angle\xc5\xa1ki kroni._NEWLINE_V \xc4\x8dasu zavezni\xc5\xa1kega izkrcanja v Normandiji med drugo svetovno vojno se je v Falai\xc5\xa1kem \xc5\xbeepu odigrala odlo\xc4\x8dilna bitka, s katero si je zavezni\xc5\xa1ka vojska dokon\xc4\x8dno utrdila polo\xc5\xbeaje za prevlado nad ozemljem Normandije. Pred samo osvojitvijo sta bili med zavezni\xc5\xa1kim bombardiranjem uni\xc4\x8deni dve tretjini kraja, ve\xc4\x8dinoma obnovljenega po vojni.'